George W. Bush

George Walker Bush (New Haven, Connecticut le 6 de julio 1946 – ) es un politico statounitese. Post esser governator republican de Texas durante sex annos, ille ha devenite in 2001 le 43tie Presidente del Statos Unite post le election controversial de novembre 2000. Ille ha ganiate le election de 2004 e dunque un secunde mandato. Su patre es le 41e Presidente del Statos Unite, George H.W. Bush.

Bush duceva un compania de petroleo e possedeva un equipa de baseball, ante ille esseva eligite governator de Texas in 1994. Su politicas in Texas includeva education e reformas legal. Post su re-election in 1998, ille contestava le 2000 election presidential pro succeder Bill Clinton. Ille vinceva John McCain pro le nomination del Partita Republican, e vinceva le vicepresidente Al Gore del Partita Democratic. Gore ganiava a pena plus ballottas, ma post un judicio controverse re le conto in Florida, Bush ganiava un majoritate a pena in le Collegio Electoral.

Su presidentias esseva marcate per le attacos terrorista del 11 de septembre 2001, per le politica dicite del Guerra contra le terrorismo inclusive le Guerra de Afghanistan e per le invasion e guerra in Irak. In su politica domestic, ille signava legislation contra terrorismo, que controversemente expandeva surveliantia, un expansion de adjuta de sanitate pro le population vetule et adjuta international contra SIDA. Bush esseva re-eligite in 2004, vincente John Kerry in un resultato stricte altere. Ille signava tractatos de commercio libere et assignava duo judices al Corte Supreme. Su termino secunde videva Hurican Katrina e le crisis del hypothecas sub-primo que menava al crisis financiari general de 2008. Bush appoiava prestos de emergentia pro salvar le bancas.

Su popularitate como presidente ha essite multe variabile. Al fin de 2001, 89% de personas sondate approbava su activitate presidential; in 2008, ille attingeva solmente 25 a 33% de opiniones favorabile. In januario de 2009, ille esseva succedite como presidente per Barack Obama, un opponente vociferante de su politicas. Su reputation meliorava post du partita, ma historicos generalmente le gradua como un presidente inferior al media.

Categoria:Presidentes del Statos Unite